Hele 350 deltagere var med, da Skagen Vinterbaderfestival blev skudt i gang, men særligt en stjal opmærksomheden. Grevinde Alexandra var nemlig blandt de mange, der har smag for at vinterbade. Og hun var om man så må sige også badet i blitzlys fra de mange pressefotografers kameraer, der var på plads i strandkanten. Selv tog grevinden vinterbadet i godt humør. - Jeg er bange for, at man godt kan blive grebet af det, lød det fra grevinden, da hun lige var kommet op af vandet. Og hun lagde ikke skjul på, at det, at hun nu for første - men måske ikke sidste gang - er med til at vinterbade med mange andre i Skagen også er en vigtig personlig oplevelse og udvikling. - Man skal skubbe sine grænser, lød det fra grevinden. Se hele interviewet med grevinden på hendes store badedag i Skagen.

Referat:
Jeg tror, mine sønner synes, jeg er en lille smule tosset, men jeg tror også, de er lidt stolte af mig, fortalte grevinde Alexandra, da hun for første men måske ikke for sidste gang deltog i Vinterbaderfestialen i Skagen.